open-index/open-wikipedia-markdown huggingface dataset:
11. århundre

**11. århundre** startet den første dagen år 1001 og sluttet den siste dagen år 1100 etter den gregorianske kalenderen. Det nesten tilsvarende tidsforløpet **[[1000-tallet]]** strakte seg fra år 1000 til år 1099.

## Begivenheter
### Europa

I europeisk historie utgjør 11. århundre en tidlig del av Høymiddelalderen. Det var et brått fall av bysantinsk makt og en framgang for den normanniske dominansen over England (fra 1066) og deretter det meste av vestlige Europa. Pavemakten fikk økt innflytelse, mens delingen i en østkirke og en vestkirke ble permanent. I området som nå er nordlige Italia vokste befolkningen i byer. Veksten og urbaniseringen kom samtidig med den første organiserte kapitalisme og en mer sofistikert, kommersiell kultur mot slutten av århundret.

### Norden
I Norden ebbet vikingtiden ut fra og med slaget ved Stamford bru hvor den norske krigerkongen Harald Hardråde døde. Den viktigste enkelthendelsen var helgengjøringen av Olav Haraldsson som Olav den hellige, som satte sitt preg på århundret og det neste. Helgenfortellinger fremmet også skriftkulturen i Norden, først på latin, og deretter på norrønt, noe som ga grobunn for sagalitteraturen, spesielt på Island på 1100-tallet. En gang i 1001 oppdaget Leiv Eiriksson Nord-Amerika, men oppdagelsen var av liten betydning i samtiden.

I Russland var det en gullalder for Kievriket.

### Det fjerne østen og Midtøsten
I Song-dynastiets Kina og den islamske verden er dette århundret markert som et høydepunkt for både den klassiske kinesiske sivilisasjon, vitenskap og teknologi, og middelalderens islamske vitenskap, teknologi og litteratur. Rivaliserende politiske fraksjoner i Song-dynastiets hoff skapte strid blant de ledende statsmenn og ministere i imperiet. Det var også en befolkningsvekst, størrelsen ble doblet til 100 millioner mennesker, og en økonomisk revolusjon i Kina som fremskyndet fabrikasjon og produksjonsvekst som overgikk Storbritannias kull og jernfremstilling.

Både Tsjola-dynastiets India og Fatimide-kalifatet i Egypt hadde nådd deres høydepunkt i militær makt og internasjonal innflytelse i dette århundre. Det vestlige Tsjalukya-riket (Tsjola-dynastiets rival) reiste seg også til makt i løpet av slutten av århundret. Det tyrkiske seldsjuk-dynastiet kom til makt i Midtøsten over det nå fragmenterte abbasidene, et islamsk kalifdynasti med hovedsete i Bagdad, mens det første korstog ble ført i kamp mot slutten av århundret.

I Japan fortsatte Fujiwara-klanen å dominere statens saker.

I Korea blomstret kongedømmet Goryeo og møtte betydelig ytre trusler nord fra Liaodynastiet i Mandsjuria. I Vietnam begynte Lý-dynastiet mens i Myanmar (Burma) nådde det hedenske kongedømmet sitt metningspunkt i politisk og militær makt.

### Amerika

I Amerika blomstret Toltec-sivilisasjonen i det sentrale Amerika sammen med Huari-kulturen i Sør-Amerika.

Inkariket blir grunnlagt.

## Viktige personer
* Vilhelm erobreren, hertug og konge
* Avicenna, islamsk lege og filosof
* Guido av Arezzo, komponist
* Omar Khayyám, filosof
* Harald Hardråde, norsk konge
* Olav den hellige, helgen og konge
Kvisgaard

**Kvisgaard** er et gårdsnavn fra Snertingdal i Gjøvik kommune i Innlandet fylke, og et etternavn som brukes av to norske slekter.

## Snertingdal
Gårdsnavnet Kvisgaard og personer med Kvisgaard som etternavn finnes i dokumenter allerede på 1600-tallet. Den første personen som er registrert som gårdbruker på Kvisgård i Snertingdal er oppført i et dokument fra 1615 som odelsbonden «Tholleff Quissgaard». Imidlertid ble gården Kvisgård allerede i 1577 omtalt i et dokument, der den beskrives som «fullgård» og «bondegods».

På midten av 1800-tallet var Kvisgaard klokkergård i Snertingdal.

## Usikker etymologi
Navnet kommer muligens fra dansk; navnet Kvisgaard er utbredt i Danmark. Det har også blitt antydet at navnet opprinnelig var *Kvigsgård* eller *Kviksgård*, avledet av det gamle mannsnavnet *Kvigr*, som ble brukt både i Valdres og i Hardanger.

## Som norsk etternavn
Per desember 2024 har 66 nordmenn etternavnet Kvisgaard. Kvisgaard-slektene er delt i to «stammer», begge med tyngdepunkt på Hedmark, Stange og Løten. I tillegg finnes en liten gren i Skien; den stammer fra Lemvig i Danmark.

## Referanser
Heide Simonis

**Heide Simonis** (født **Steinhardt**; 1943–2023) var en tysk samfunnsøkonom, forfatter og politiker (SPD). Hun ble den første kvinnelige ministerpresident i Schleswig-Holstein, og i Tyskland overhodet.

## Liv og virke
Hun studerte økonomi og sosiologi i Erlangen, Nürnberg og Kiel, og arbeidet deretter som lektor i tysk ved Lusaka-universitetet i Zambia i Afrika. Deretter var hun virksom ved instituttet for finans i Kiel. Hun var deretter tilknyttet Goethe-Institut.

Siden 1969 var hun medlem av SPD, og fra 1972–1976 var hun medlem av kretsstyret i SPD-laget i Kiel. Hun ble 1971 rådsherre i Kiels rådsforsamling, og ble i 1976 innvalgt i Forbundsdagen, hvor hun satt frem til 1988.

Etter regjeringsskiftet i Schleswig-Holstein ble hun 31. mai 1988 finansminister i Björn Engholms delstatsregjering. Hun ble visestatsminister 10. mars 1993, og overtok som regjeringssjef 19. mai samme år som første kvinne i historien.

## Referanser


## Eksterne lenker
*
Ministerpresident

**Ministerpresident** brukes om regjeringssjefer i flere parlamentariske stater. Betydningen av tittelen er den som leder, dvs. presiderer over, kollegiet av ministre. Tilsvarende titler i andre land er blant annet statsminister, premierminister/førsteminister og regjeringspresident.

## Belgia
I Belgia brukes tittelen ministerpresident i nederlandsk, fransk og tysk språkform om regjeringssjefene for Belgias regioner og nasjonale fellesskap. Tittelen brukes ikke om lederen for den føderale regjeringen, som i stedet har tittelen premierminister (førsteminister), på nederlandsk *eerste minister*, på fransk *premier ministre* og på tysk *Premierminister*. Ministerpresidentene blir valgt av de ulike regionale parlamentene.

## Nederland
I Nederland har regjeringssjefen formelt tittelen ministerpresident (*minister-president*). I forfatningen fra 1848 ble ministerpresidentens oppgaver beskrevet som å være formann for ministerrådet (*voorzitter van de ministerraad*). Tittelen ministerpresident ble tatt i bruk i 1945 og ble grunnlovsfestet i 1983.

## Tyskland
I Tyskland brukes tittelen ministerpresident om sjefen for regjeringen for landets delstater, med unntak av Berlin (regjerende borgermester), Hamburg (førsteborgermester) og Bremen (borgermester).

På tysk brukes *Ministerpräsident* også om andre lands statsministre, for eksempel statsministrene i Norge, Irland og Italia. Sjefen for Tysklands føderale regjering kalles derimot ikke *Ministerpräsident*, men forbundskansler.

## Østerrike
Regjeringssjefen i Østerrike hadde tittelen ministerpresident mellom 1867 og 1918. Før 1867 var tittelen statskansler. Etter 1918 har tittelen vært forbundskansler.

## Ungarn
Ungarns regjeringssjef har tittelen ministerpresident (*miniszterelnök*).

## Norge
Vidkun Quisling, fører for det norske nazistpartiet Nasjonal Samling (NS), bar etter statsakten 1942 tittelen ministerpresident som leder som leder for NS-regjeringa som den tyske okkupasjonsmakta godkjente under andre verdenskrig i Norge.

## Lignende titler
### Italia
I Italia har regjeringssjefen formelt tittelen president for ministerrådet (*Presidente del Consiglio dei Ministri*).

### Spania
I Spania har regjeringssjefen tittelen regjeringspresident (*Presidente del Gobierno*).

## Se også
* Landeshauptmann
* Premierminister

## Fotnoter

## Referanser
Amerikanisering

**Amerikanisering** (engelsk *Americanization*) henspiller på den innflytelse som USA har på andre lands kultur- og samfunnsliv. Innflytelsen er spesielt merkbart innen populærkultur, men eksisterer også på andre områder som livsmønster og vurderinger. Visse fenomen kalles blant for amerikanisering selv om det er egentlig snakk om en modernisering og urbanisering som først slo i gjennom i USA.

Spredningen skjer blant annet gjennom ulike medier som filmer, bøker, og videospill. Mange TV-program har amerikansk utgangspunkt. Innen urban ungdomskultur merkes hiphop, rap, graffiti og kommunikasjonsgester som «high-five» og bruk av amerikansk banning. Bestemte former av amerikansk gatekjøkkenmat eller hurtigmat har fått internasjonal spredning, som hamburgere og Coca-Cola. Fenomenet innbefatter også adopterte amerikanske uttrykk og vendinger.
Astronom

En **astronom** er en person som arbeider med astronomi.

En astronom undersøker stjerner, planeter og annet som finnes i verdensrommet. Målet kan være å oppdage nye himmellegemer. Mange amatører tar fram teleskopet om natten for å følge med på hva som skjer, og for kanskje å oppdage noe nytt der oppe som ingen har sett før. Andre undersøker bilder som er tatt med de større teleskopene og kan oppdage det samme. Et annet mål er å finne ut hvordan universet virker. En kan for eksempel undersøke sola for å finne ut hvordan stjerner fungerer eller regne på hvordan ting var da universet ble skapt. 

Som astronom er du ofte engasjert innenfor forskning. Astronomer bruker mindre tid enn man skulle tro på å stirre på stjerner, da majoriteten av arbeidstimer går til analyse av data og observasjonsmateriale.

For å bli astronom kan man gå et studiespesialiserende utdanningsprogram for å få studiekompetanse (dette tar normalt tre år) slik at du kommer inn på høyere utdanninger. Du kan også gå medier og kommunikasjon og naturbruk for å oppnå generell studiekompetanse. En annen mulighet er å gå et yrkesfaglig utdanningsprogram og ta et ekstra år med påbygg. Fag som er viktige for en astronom er matematikk, fysikk og kjemi.

For å få jobb må man normalt ha fullført bachelor- og masterutdanning. For å drive med forskning må du i tillegg ta doktorgrad, som du kan oppnå ved å få en stipendiatstilling ved en høyere læringsinstitusjon.

## Arbeidsoppgaver
*lete opp prosjekter, og søke om midler til å gjennomføre dem 
*forske individuelt, eller med kolleger
*studere og lese seg opp på ulike emner innenfor faget 
*reise på astronomikonferanser
*undervise studenter.

Astronomer bruker sofistikert og høyteknologisk verktøy i arbeidet med å samle informasjon, og analyserer informasjonen ved hjelp av avanserte dataprogram. Alle aspekter ved moderne astronomi ligger på et høyt teknisk nivå som astronomen må beherske. Astronomer som er tilknyttet en høyere læringsinstitusjon, må belage seg på å undervise studenter ved siden av arbeidet og publiseringen av ny forskning.

## Eksterne lenker
* Utdanning.no sin yrkesbeskrivelse av astronom
Fritz Lang

**Friedrich Christian Anton Lang** (1890–1976), kjent som **Fritz Lang**, var en østerriksk-tysk-amerikansk filmregissør, manuskriptforfatter og skuespiller.

## Biografi
Sammen med sin tyske kone, teaterskuespiller, manusforfatter, regissør og forfatter Thea Gabriele von Harbou (1888–1954), som i Weimartiden skrev manuskriptene til flere av hans klassikere, blant annet fremtidseposet *[[Metropolis (film)|*Metropolis*]]* og *[[Dr. Mabuses testament]]*, revolusjonerte han filmen. Han utviklet en egen estetikk som gjorde filmer som *[[M (film)|M]]*, *Dr. Mabuse* og *Metropolis* til milepæler i filmhistorien, og de tidlige verkene har bidratt til å prege ekspresjonismen innen kinematografisk historie.

Fritz Lang var født østerriker og fikk tysk statsborgerskap i 1922 etter han hadde giftet seg med Thea von Harbou. Amerikansk statsborger ble han etter at han utvandret til USA i 1939.

Han har fått en stjerne på Hollywood Walk of Fame.

## Filmografi

* 1919 : *[[Halbblut]]*
* 1919 : *[[Der Herr der Liebe]]*
* 1919 : *[[Edderkoppen (film)|Edderkoppen, del 1]]*
* 1919 : *[[Harakiri (1919)|Harakiri]]*
* 1920 : *[[Edderkoppen (film)|Edderkoppen, del 2]]*
* 1920 : *[[Das wandernde Bild]]*
* 1921 : *[[Vier um die Frau]]*
* 1921 : ''Den ubeseirede døden''
* 1922 : *[[Dr. Mabuse, der Spieler]]*
* 1924 : *[[Nibelungen (stumfilm)|Die Nibelungen: Siegfried]]*
* 1924 : *[[Nibelungen (stumfilm)|Die Nibelungen: Kriemhilds Rache]]*
* 1927 : ''Metropolis''
* 1928 : *[[Spioner]]*
* 1929 : *[[Kvinnen i Månen]]*
* 1931 : *[[M (film)|M]]*
* 1933 : *[[Dr. Mabuses testament|Dr. Mabuses testament]]*
* 1934 : *Liliom*
* 1936 : *[[Jeg er uskyldig]]*
* 1937 : *Du lever kun én gang*
* 1938 : *[[Du og jeg (film)|Du og jeg]]*
* 1940 : *Frank James vender tilbake*
* 1941 : *Villmarkens riddere*
* 1941 : *[[Menneskejakt (1941)|Menneskejakt]]*
* 1943 : *[[Skrekkdager i Prag]]*
* 1944 : *[[Kvinnen i vinduet]]*
* 1944 : *Ministry of fear*
* 1945 : *Scarlet Street*
* 1946 : *Kappe og dolk*
* 1946 : *[[Den låste døren]]*
* 1950 : *Huset ved elven*
* 1950 : *Natt over Filippinene*
* 1952 : *Rancho Notorious*
* 1952 : *[[Utladning]]*
* 1953 : *Den blå gardenia*
* 1953 : *[[Jeg er loven]]*
* 1954 : *[[Blindt begjær]]*
* 1955 : *[[Smuglere (1955)|Smuglere]]*
* 1956 : *Mens byen sover*
* 1956 : *Det perfekte alibi*
* 1958 : *Tigeren fra Eschnapur*
* 1958 : *Det indiske gravmæle*
* 1958 : *Dr. Mabuses 1000 øyne*

## I andre media
Han opptrer som hovedpersonen i den tyske «dokudrama»-filmen *Fritz Lang,* hvor han blir spilt av Heino Ferch.

## Referanser


## Eksterne lenker
* 
* 
*
Spillkonsoll

**Spillkonsoll** er en elektronisk enhet som vanligvis kobles til et fjernsynsapparat. Blant de mest kjente konsollprodusentene er Nintendo, Sony og Microsoft. Selskapene Sega og Atari har også produsert konsoller, men har avsluttet produksjonen.

De mest kjente spillkonsollene (2016) er:
* Microsofts Xbox, Xbox 360 og Xbox One
* Nintendos Nintendo 64, GameCube, Wii, Wii U og Nintendo Switch
* Sony PlayStation, PlayStation 2, PlayStation 3 og PlayStation 4

Markedet for håndholdte konsoller har for det meste vært dominert av Nintendo, men flere aktører er kommet til. De mest populære håndholdte spillkonsollene er:
* Nintendos Game Boy Advance, Nintendo DS og Nintendo 3DS
* Sonys PlayStation Portable og PlayStation Vita

## Liste over utgitte TV-konsoller

### Første generasjon (1972–1977)
* Magnavox Odyssey

### Andre generasjon (1976–1984)
* Atari 2600
* Intellivision
* Arcadia 2001
* Atari 5200
* Amstrad
* ZX Spectrum

### Tredje generasjon (1983–1992)
* Nintendo Entertainment System (NES) / Famicom
* Sega Master System
* Atari 7800

### Fjerde generasjon (1987–1996)
* Sega Mega Drive / Sega Genesis
* Super Nintendo Entertainment System (SNES) / Super Famicom (SFC)
* Nintendo Game Boy
* Virtual boy

### Femte generasjon (1993–2002)
* Amiga CD32
* Atari Jaguar
* Sega Saturn
* PlayStation
* Nintendo 64
* Nintendo Game Boy Color

### Sjette generasjon (1998–2012)
* Sega Dreamcast
* PlayStation 2
* Xbox
* Nintendo GameCube
* Nintendo Game Boy Advance
* iQue Player

### Syvende generasjon (2004–2013)
* PlayStation 3
* Nintendo Wii
* Xbox 360
* PlayStation Portable
* Nintendo DS

### Åttende generasjon (2011–2017)
* Nintendo 3DS
* PlayStation Vita (PSP2)
* Wii U
* PlayStation 4
* Xbox One
* Nintendo Switch

### Niende generasjon (2020 - nå)

* Playstation 5
* Xbox Series X og Series S

## Se også
* Videospill
Henri La Fontaine

**Henri Marie La Fontaine** (født 22. april 1854 i Brussel i Belgia, død 14. mai 1943 samme sted) var professor i internasjonal rett, medlem av det belgiske parlamentet (*Sénateur*) i 36 år, og president for Det internasjonale fredsbyrå i Bern. Han mottok Nobels fredspris i 1913; begrunnelsen var at «han var den faktiske leder av fredsbevegelsen i Europa».

## Biografi
La Fontaine ble født i Brussel og studerte juss ved Universitetet der. Han fullførte utdanningen i 1877, og etablerte seg som en autoritet, særlig innenfor internasjonal rett. Sammen med søsteren Leonie La Fontaine involverte han seg tidlig i kampen for kvinners rettigheter og etablerte i 1890 Den Belgiske Liga for Kvinners Rettigheter. I 1893 ble han professor ved Universitetet i Brussel innen internasjonal rett og to år senere ble han valgt inn som representant for det sosialistiske parti til Belgias senat. Han fungerte som viseordfører for senatet i perioden 1919 til 1932.

La Fontaine var medlem av den belgiske delegasjonen på fredskonferansen i Paris i 1919 og utsending til møtene i Folkeforbundet i 1920-21.

La Fontaine kom med i den internasjonale fredsbevegelsen i løpet av 1880-tallet. I 1907 ble han president i Det internasjonale fredsbyrå (*Bureau International Permanent de la Paix*), en organisasjon som ble tildelt Nobels fredspris i 1910.

## Nobels fredspris
Henri La Fontaine fikk Nobels fredspris i 1913. Nobelkomiteen trakk frem La Fontaine som den folkelige fredsbevegelsens sanne leder og hans lange engasjement for fredssaken. Det ble også nevnt at han var den første sosialist til å motta prisen.

Prispengene aktet La Fontaine å bruke til grunnleggeklse av en «internasjal by». Men utbruddet av første verdenskrig kullkastet den planen.

Under første verdenskrig reiste La Fontaine til USA og holdt der forelesninger om internasjonalismen og Folkeforbundet. Etter krigen ble han den belgiske regjerings delegerte ved fredskonferansen og til Folkeforbundet.

Han hjalp senere til med å organisere Den panafrikanske kongress i 1921.

## Referanser

## Eksterne lenker
Robby Krieger

**Robert Alan «Robby» Krieger** (født 8. januar 1946 i Los Angeles, Kalifornia) er en amerikansk gitarist og låtskriver.

Han var gitarist i den amerikanske rockegruppen The Doors fra gruppens dannelse i 1965 til oppløsningen i 1973, to år etter gruppens vokalist Jim Morrisons død. Krieger skrev noen av gruppens største hits, deriblant «Light My Fire», «Love Me Two Times», «Touch Me» og «Love Her Madly». Etter at The Doors ble oppløst på grunn av den tragiske og mystiske død av frontmannen og sangeren Jim Morrison, fortsatte Krieger å opptre og spille inn musikk med andre musikere, inkludert tidligere bandmedlemmer i The Doors, John Densmore og Ray Manzarek.

Krieger har deltatt på fire spor på albumet *Panic Station* («Shadow Street», «Solid Sound», «Armies of the Sun» og «She's a Lost Soul») av Los Angeles-bandet The Acid Casualties. I 1990 dannet Krieger en trio kalt "Robby Krieger Organization", sammen med Skip Van Winkle (tangentinstrumenter) o Dale Alexander (trommer og bakgrunnssang). I 1991 startet Krieger et nytt band, kjemt som "Robby Krieger Band", med medlemmene sønnen Waylon Krieger (gitar), Berry Oakley Jr. (bassgitar, bakgrunnssang), Dale Alexander (keyboard) og Ray Mehlbaum (trommer). Bande spilte i Nord-Amerika og Europa mfra 1991 til 1998. I år 2000, ga Krieger ut albumet *Cinematix*, et instrumentalt album, med gjesteopptreden av Billy Cobham og Edgar Winter.

I 2002 startet Krieger og Manzarek The Doors igjen, som "Doors of the 21st Century" med vokalisten Ian Astbury fra The Cult. (Ian Astbury framførte også «Touch Me» og en cover av «Wild Child» sammen med The Cult på hyllningsalbumet *Stoned Immaculate: The Music of The Doors*). Etter en diskusjon med Densmore om Doors-navnet, ble bandet kjent som "Riders on the Storm", "Ray Manzarek and Robby Krieger of the Doors" til slutt, "Manzarek–Krieger". En kort periode, inkluderte det nydannede bandet også Stewart Copeland, tommeslager i The Police fra 1977 til 1986.

Han er oppført som nummer 91 på magasinet Rolling Stones' liste over verdens 100 største gitarister gjennom tidene.

Krieger har turnert med gruppen Riders on the Storm sammen med The Doors-kollega Ray Manzarek og The Cult-vokalist Ian Astbury. Gruppen spilte på Rockefeller i Oslo 7. januar 2007.

## Diskografi
:*For album med The Doors, se [[The Doors#Plateutgivelser|The Doors' diskografi]]*
**Med Butts Band**
* *Butts Band* (1974)
* *Hear and Now* (1975)

**Med Red Shift
* ''Red Shift'' ([[1979]])
* ''Shifting On Strong'' ([[1980]])

**Soloalbum*'
* *Robbie Krieger & Friends* ([[1977]])
* *Versions* ([[1982]])
* *Robby Krieger* ([[1985]])
* *No Habla* ([[1989]])
* *RKO Live* ([[1995]])
* *The Buttband – The Complete Recordings* ([[1996]])
* *Cinematix* ([[2000]])
* *Singularity* ([[2010]])
* *The Ritual Begins At Sundown'' (2020)

## Referanser


## Eksterne lenker
* 
* 
* 
* 
* The Doors
Naomi Klein

**Naomi Klein** (født 1970) er en canadisk journalist, forfatter og aktivist.

Hun er mest kjent for sin bok *[[No Logo]]: Taking Aim at the Brand Bullies* (2000) *(No Logo: Med merkevareterroristene i siktet).* Denne boken ble en internasjonal bestselger, solgt i en millioner eksemplarer og oversatt til 28 språk. Boken er blitt kalt en bibel for den gryende antiglobaliseringsbevegelsen og er en kritikk av multinasjonale konsern.

Hun har vunnet priser både for *No Logo* og for flere artikler.

Klein har også utgitt *Fences and Windows*, en essaysamling om globaliseringen, og *[[Sjokkdoktrinen]]* (2007). 

## Bibliografi
* 2000 *No Logo: No Space, No Choice, No Jobs*
* 2002 *Fences and Windows: Dispatches from the Front Lines of the Globalization Debate*
* 2007 *The Shock Doctrine: The Rise of Disaster Capitalism*
* 2014 *This Changes Everything: Capitalism vs. The Climate*

### På norsk
* 2001 *No logo. Med merkevareterroristene i siktet*, Oktober forlag
* 2002 *Stengsler og åpninger*, Oktober forlag
* 2007 *Sjokkdoktrinen. Katastrofekapitalismens fremmarsj*, Oktober forlag
* 2015 *Dette forandrer alt*, Oktober forlag

## Referanser


## Eksterne lenker
* 
* Lenker til artikler av Klein, skrevet i The Nation
*  
* Board of Directors 350.org
Hannover

:*Se også [[huset Hannover|fyrstehuset Hannover]] og [[Hannover (stat)|staten Hannover]]*

**Hannover** er hovedstaden i den tyske delstaten Niedersachsen og ligger ved elven Leine.

Hannover er en kjent messeby. Hver vår huser den verdens største datamesse, CeBIT, og industrimessen Hannover Messe. I 2000 var Hannover vert for verdensutstillingen Expo 2000. Mange reiser også til Hannover på grunn av universitetene og medisinstudiene, den internasjonale flyplassen og den store dyrehagen. Den er også et knutepunkt for trafikken. Hannover har også gitt navn til fyrstehuset Hannover, som har hatt en viktig rolle i byens historie.

## Historie
Hannover var opprinnelig en fiskerlandsby, som vokste til by i middelalderen, da det bl.a. ble bygget bymurer og flere kirker.

Grevene av Braunschweig flyttet til byen i 1636, og grevskapet, som også var kurfyrstedømme og fra 1814 kongerike, ble senere kalt Hannover. Med Georg I kom huset Hannover i besittelse av den britiske tronen. Under fem monarker var Storbritannia og Hannover i personalunion. Den siste britiske monark av huset Hannover var dronning Victoria, og da hun arvet tronen betød det samtidig slutten på personalunionen, siden Hannovers lover ikke tillot kvinner å arve tronen.

Hannover ble annektert av Preussen i 1866. Byen fortsatte å vokse, men ble som så mange andre tyske byer svært ødelagt av bombeangrep under andre verdenskrig. Hannover var et viktig trafikalt knutepunkt og produksjonssenter, og derfor også et mål under den strategiske bombingen under andre verdenskrig. Mange ble drept og mer enn 90 % av byen ble ødelagt av til sammen 88 bombetokter. På grunn av dette har Hannover også mange moderne bygninger.

Hesterasen hannoveraner kommer også fra byen.

## Industri
Niedersachsen er et viktig industriområde, og i Hannover ligger noen av fabrikkene til Volkswagen, elektronikkprodusenten Sennheiser og dekkprodusenten Continental. På 1800-tallet ble industrikonsernet Hanomag en viktig industri i byen. Konsernet ble kjøpt opp av Mercedes-Benz på 1960-tallet. Andre store arbeidsgivere er Talanx, VHV, Volkswagen og Nord LB.

## Transport
### Jernbane
Hannover Hauptbahnhof er et knutepunkt i det tyske ICE-nettet.

### Fly
Hannover/Langenhagen International Airport (IATA-kode: HAJ; ICAO-kode: EDDV) ligger 11 km nord for bysentrum.

### Vei
Hannover er også et viktig knutepunkt i det tyske Autobahn-nettet. De to store motorveiene A2 og A7 møtes i krysset Hannover-Ost nordøst for byen. 

### Buss og trikk
Hannover har et godt utbygd kollektivtransportilbud. Tilbudet drives av Üstra (Üstra Hannoversche Verkehrsbetriebe). Byen er også kjent for sin spesielle design av busser og trikker.

## Referanser


## Eksterne lenker
* 
* Panoramabilder fra Hannover
* Viktige kvinner fra Hannover
Schwerin

**Schwerin** (tysk uttale:  eller ) er hovedstaden i den tyske delstaten Mecklenburg-Vorpommern og ligger ved sørvestbredden av Schweriner See. 

## Bilder

## Referanser


## Eksterne lenker
*
1699

## Begivenheter
* 21. juli – Kingos salmebok autoriseres av kongen.
* 14. september – Dresden-traktaten: August den sterke allierte seg med Frederik IV av Danmark og Norge mot Karl XII av Sverige.

## Dødsfall
* 25. august – Christian V, konge av Danmark-Norge (f. 1646)
1698

## Begivenheter
* 4. januar – Palace of Whitehall i London brant ned.
* 5. september – Tsar Peter I av Russland innfører skatt på skjegg for å få bøndene til å oppgi asiatiske skikker
* Dom Pierre Perignon er den første til å produsere champagne
* Havnebyen Pensacola i Florida blir grunnlagt

## Dødsfall
1697

## Begivenheter
### Utlandet
* 7. mai – Slottet Tre Kronor i Stockholm brenner.
* 14. desember  –  Karl XII krones til konge i Stockholms Storkyrka. 

## Dødsfall
* 5. april – Karl XI av Sverige, svensk konge (f. 1655)
* 8. april – Niels Juel, norsk-dansk admiral (f. 1629)
1696

## Begivenheter
* Peter den stores halvbror Ivan dør (de regjerte sammen), og Peter blir enehersker i Russland

## Dødsfall
1695

## Begivenheter
* 31. desember – En vindusskatt blir innført i England, noe som fører til at mange butikkeiere murer igjen vinduene sine for å slippe å betale.

* Peder Syv gav ut en ny utgave av Hundreviseboka utvidet til to hundre viser. Denne boka ble kjent under navnet Kjempeviseboka, og kom i en rekke nye opplag utover 1700-tallet.

## Dødsfall
* 21. november – Henry Purcell, engelsk komponist (f. 1659)
* Margrethe Rasmusdatter Stoud, godseier på Sunnmøre.
1694

## Begivenheter
* Bank of England og Bank of Scotland ble opprettet.

## Fødsler
* 21. november – François Voltaire, fransk filosof (d. 1778)

## Dødsfall

* 28. desember - Maria II, dronning av England, Skottland og Irland (f. 1662)
Demonologi

**Demonologi** (ifølge NAOB på tysk *Dämon*, via latin *daemon*, fra gresk *daimon*) er læren om demonene, også uttrykt som læren om Djevelen.
## Referanser
1693

## Begivenheter
* 11. januar – Vulkanen Etna har utbrudd.

## Fødsler
*7. februar – Anna av Russland, regjerende tsarina av Russland fra 1730 til 1740 (d. 1740)

## Dødsfall
1692

## Begivenheter
* 7. juni – Et jordskjelv ødelegger den daværende hovedstaden Port Royal på Jamaica.

## Fødsler
* 8. april – Giuseppe Tartini, komponist og fiolinvirtuos (d. 1770)
* Ukjent dato – Greven av Saint Germain, Josephe, mytebefengt italiensk alkymist med usikre fødsels- og dødsår (trolig d. 1784)

## Dødsfall
* desember – Giovanni Buonaventura Viviani, italiensk komponist (f. 1638)
1691

## Begivenheter
* Borchs Kollegium i København blir grunnlagt for å huse 16 fattige, gudfryktige og lærde *studiosi.* 
* Beleiringen av Mons, 15. mars–10. april 

## Fødsler
* 24. januar &ndash; Engelke von Bülow, dansk hoffmarskall og amtmann (d. 1740)
* 27. februar &ndash; Edward Cave, engelsk boktrykker (d. 1754)
* 14. juli &ndash; Samuel Christoph Gedde, dansk offiser, arkitekt og karttegner (d. 1766)
* ukjent dato &ndash; Francesco Feo italiensk operakomponist (d. 1761)

## Dødsfall
* 13. januar &ndash; George Fox,  engelsk predikant og grunnlegger av Vennenes samfunn  (f. 1624)
* 1. februar &ndash; Alexander VIII, italiensk pave (f. 1610)
* 29. mai &ndash; Cornelis Tromp, nederlandsk marineoffiser (f. 1629)
1690

## Begivenheter
* Grøtøy gamle handelssted blir opprettet
* Den første dokumenterte oppdagelsen av planeten Uranus blir gjort av John Flamsteed
* 14. januar – Bjelkefeiden: Svensk mislykket angrep på Halden 
* 12. juli – Slaget ved Boyne der Vilhelm III av England beseiret Jakob II av England.

## Fødsler
*1. mars &ndash; Silvio Valenti Gonzaga, italiensk kardinal  (d. 1756)
*7. november &ndash; Peter Wessel, norsk sjøoffiser (d. 1720)
* ukjent dato &ndash; Christian David, tysk salmedikter (d. 1751)
* ukjent dato &ndash; Christian Falster, dansk filolog  (d. 1752)

## Dødsfall
* 12. februar &ndash; Charles Le Brun, fransk maler (f. 1619)
* 18. april &ndash; Karl V, hertug av Lorraine, (f. 1643)
* 26. juni &ndash; Knut Kurck, svensk riksråd (f. 1622)
* 17. oktober &ndash; Marguerite-Marie Alacoque, fransk nonne og helgen (f. 1647)
* Abraham Brueghel &ndash; flamsk maler (f. 1631)

## Musikk
* 14. januar – Klarinetten blir oppfunnet i Nürnberg, Tyskland.
1689

## Begivenheter

* Vilhelm III ble konge av England
* 2.-3. august - Beleiringen av Pemaquid foretatt av abenaki-indianere på det engelske fortet i Pemaquid i kolonien Massachusetts Bay.
* 27. august – Nertsjinsk-traktaten undertegnes
* Lystslottet Sophie Amalienborg i København brant og mellom 170 til 200 mennesker omkom.

## Fødsler
* 18. januar – Charles Montesquieu, fransk forfatter (d. 1755)

## Dødsfall

Marie Louise, dronning av Spania. (f. 1662)
1688

## Begivenheter
* Den ærerike revolusjon (The Glorious Revolution) i England.
* 9. desember – Slaget ved Reading mellom styrkene til Vilhelm og Maria mot den britiske kongen Jakob II. Vilhelm III seirer.

## Fødsler
* 29. januar – Emanuel Swedenborg, svensk filosof og sannsiger
*14. august – Fredrik Vilhelm I av Preussen, konge av Preussen fra 1713 til sin død (d. 1740)

## Dødsfall
* 25. august – Sir. Henry Morgan, av Wales (f. 1635)
1687

## Begivenheter
* 19. mars – Oppdageren Robert Cavelier de La Salle blir myrdet av sine egne menn.
* 29. september – Christian 5.s norske lov trer i kraft.

## Dødsfall
* 28. januar: Johannes Hevelius, polsk astronom (f. 1611)
* 22. mars: Jean-Baptiste Lully, fransk komponist (f. 1632)
1686

## Begivenheter
* 20. november &ndash; Kristiansand katedralskole grunnlegges.
* Den Kongelige Mynt opprettes som en del av Kongsberg Sølvverk.

## Fødsler
* 10. februar  &ndash; Hans Egede, dansk-norsk prest, kjent som Grønlands apostel (d. 1758) 
*5. april – Poul Vendelbo Løvenørn, dansk offiser, godseier, geheimeråd,  stiftamtmann og diplomat, de facto krigs- og marineminister i 1730-årene (d. 1740)
* 24. mai  &ndash; Daniel Gabriel Fahrenheit, tysk fysiker og instrumentmaker (d. 1736)

## Dødsfall
* 26. april  &ndash; Magnus Gabriel De la Gardie, svensk greve, riksmarskalk, drots og dikter (f. 1622)
* 7. juli  &ndash; Frederik Ahlefeldt, dansk lensgreve og storkansler (f. 1623)
* 5. desember &ndash; Niels Stensen (Nicolaus Steno), dansk biskop og naturvitenskapsmann (f. 1638)
1682

## Begivenheter
* 27. april – Peter den store blir tsar i Russland
* 15. september – Halleys komet er på sitt nærmeste til Solen.
* Thomas von Westen, norsk prest og misjonær

## Fødsler
* 27. juni – Karl XII, svensk konge (d. 1718)

## Dødsfall
* 14. mars  &ndash; Jacob van Ruysdael, nederlandsk maler (f. ca. 1608)
* 7. mai &ndash; Fjodor III av Russland, russisk tsar (f. 1661)
* 23. mai  &ndash; Abraham Wuchters, nederlandsk maler (f. ca. 1608)
1681

## Begivenheter
*Dronten (dodo) på Mauritius døde ut.
*19. april – Store deler av Trondheim brenner ned

## Fødsler
* 24. mars – Georg Philipp Telemann, tysk komponist (d. 1767)

## Dødsfall
1680

## Begivenheter
* Karl XI av Sverige innfører enevelde i Sverige, og reduserte adelens makt betraktelig
*11 mennesker omkommer i et steinras i Høydalen på Skogsøya i Øksnes

## Dødsfall
* 17. april – Kateri Tekákwitha, saligkåret indianerkvinne
1679

## Begivenheter
*Røros ble ødelagt av svenske tropper
* 24. januar – Kong Charles II av England avskaffer parlamentet.

## Dødsfall
*4. desember – Thomas Hobbes, engelsk filosof (f. 1588)
1684

## Begivenheter
* 5. mars – Den hellige liga ble inngått, mellom det tysk-romerske rike, Kongeriket Polen og Venezia
* Saturn-månen Dione oppdages av Giovanni Cassini.

## Fødsler
* 15. april – Katarina I av Russland (d. 1727)
* 13. desember – Ludvig Holberg, norsk-dansk forfatter og historiker (d. 1754)

## Dødsfall
* 14. april &ndash; Johann Olearius, tysk protestantisk teolog og salmedikter (f. 1611)
* 12. august  &ndash; Nicola Amati, italiensk fiolinmaker (f. 1596)
* 1. oktober  &ndash; Pierre Corneille, fransk dramatiker (f. 1606)
1683

## Begivenheter
* 23. juni: Den dansk-norske Bergordinansen, som hjemlet senere kongelige forordninger og bergprivilegieri Kongsberg og Røros.
* 12. september: Slaget ved Wien
* Den eldre edda ble gjenfunnet i Island.
* Rye House-komplottet, et forsøk på å drepe Karl II av England og hertugen av York, mislyktes.

## Fødsler
* 19. desember – Filip V av Spania, spansk konge, (d. 1746)
* Ukjent dato – Erdmann Jensen, rådmann og overformynder i Kristiansand (d. 1742)

## Dødsfall
* 30. juli – Maria Theresia av Spania, gift med Ludvig XIV (f. 1638)
* 7. desember – Algernon Sydney, engelsk politiker (f. 1623)
* Ukjent dato - Lü Liuliang. Kinesisk mandarin, filosof, dikter og forfatter
Neue Nationalgalerie

**Neue Nationalgalerie** er et museum for klassisk moderne kunst i Berlin, med hovedvekt på første del av det 20. århundre. Museumsbygningen som er en del av kulturbyggkvarteret Kulturforum Berlin, er tegnet av Ludwig Mies van der Rohe.

## Se også
* Alte Nationalgalerie

## Eksterne lenker
*
Anders Aukland

**Anders Aukland** (født 1972) er en norsk tidligere langrennsløper og friidrettsutøver fra Tønsberg i Vestfold, og representerer Oseberg Skilag og langløpslaget Team Ragde Charge.

Han ble olympisk mester i 2002 sammen med Thomas Alsgaard, Frode Estil og Kristen Skjeldal på 4 &times; 10&nbsp;km stafett. Da han vant Vasaloppet i 2004, ble han den andre nordmannen gjennom tidene som vant dette skiløpet, 33 år etter at Ole Ellefsæter vant i 1971. Han har også vunnet Birkebeinerrennet 4 ganger (2006, 2010, 2012 og 2013).

Han er bror til Jørgen Aukland og Fredrik Aukland.

I desember 2024 gikk han til toppen av Kilimanjaro på ski. Dette regnes som den første offisielle bestigningen på ski.

## Karriere
Aukland har vunnet seks verdenscuprenn i langrenn, og i sesongen 2001&ndash;2002 ble han nummer tre sammenlagt. Han er norsk mester i langrenn, friidrett, duathlon (løp+sykkel), hundekjøring, nordisk stil og i  vintertriathlon (løp, sykkel, ski).  Han har også vunnet kongepokaler i både duathlon og hundekjøring nordisk stil (1991). I tillegg til NM-gull har han også vunnet nordisk mesterskap i hundekjøring. Aukland ble tildelt Egebergs Ærespris i 2001 for sine meritter i langrenn, friidrett og hundekjøring.

Anders Aukland og broren Jørgen Aukland dannet våren 2007 Team Xtra Personell, som i 2013 skiftet navn til Team Centric, i 2014 til Team Santander, i 2018 til Team Ragde Eiendom og i 2021 til  Team Ragde Charge. De satset først primært på FIS Marathon Cup. I 2008 vant Anders Aukland sin andre seier i det italienske turrennet Marcialonga, og senere samme sesong ble han nummer to i Vasaloppet, bak broren Jørgen. Aukland ble slått i spurten av tsjekkeren Stanislav Řezáč i eliteklassen i Birkebeinerrennet, men gikk likevel inn til seier i verdenscupen for langløp (FIS Marathon Cup). I 2010 vant han Birkebeinerrennet. Da Ski Classics ble etablert, kom Aukland på tredjeplass første sesong, Ski Classics 2011, og han vant sammenlagt både i 2012 og 2013 og kom på andreplass i 2014/15. Hans siste seier var i Årefjällsloppet i 2017. Han la opp etter sesongen 2022/23, 50 år gammel.

Personlige rekorder i friidrett:

## Internasjonale meritter
* VM 2005 – Sølv på 50&nbsp;km klassisk
* Vasaloppet 2004 – Vinner
* VM 2003 – Gull på 4 x 10&nbsp;km stafett 
* VM 2003 – Sølv på 30&nbsp;km klassisk
* OL 2002 – Gull på 4 x 10&nbsp;km stafett
* Marcialonga – Vinner 2004, Vinner 2008
* Verdenscupen i langløp 2007/08 – Vinner

## Verdenscupseire

## Sammenlagtplasseringer i verdenscupen


 distansecupen var delt mellom langdistanse og mellomdistanse


## Medaljer i norske mesterskap

Aukland har dessuten to NM-gull i hundekjøring, kongepokal i hundekjøring fra 1991, og fire kongepokaler i duatlon fra 2000, 2002, 2005 og 2008.

## Referanser




## Eksterne lenker
* 
* 
*
1493

## Begivenheter
* 4. januar – Christofer Columbus forlater den nye verden, og avslutter sin første reise.
* 15. mars – Christofer Columbus kommer tilbake til Spania etter sin første reise til Amerika (egentlig Bahamasøyene).
* 24. september – Christofer Columbus legger ut på sin andre reise til Amerika med 17 skip og 1200 mann.
* 18. november – Christofer Columbus får øye på det som i dag er Puerto Rico. Han går i land på øya dagen etter, og gir den navnet San Juan Batista.
*Syfilis registreres i Barcelona

## Fødsler
*Paracelsus i Einsiedeln nær Zürich i Sveits

## Dødsfall
Leona Næss

**Leona Kristina Næss**, kjent som **Leona Naess**, (født 31. juli 1974 i New York City og oppvokst i London) er en sanger bosatt i USA. Hun er datter av Filippa Kumlin D'Orey og Arne Næss jr.

Næss var i tenårene da hun begynte å synge og skrive sanger, og da hun var 18 flyttet hun til New York for å studere musikk og antropologi ved New York University. Etter å ha sunget på klubber på nedre Manhattan kom hun i mars 2000 med sitt debut-album, *Comatised*. Mest kjent fra denne platen er hitsingelen «Charm Attack». I 2001 gav hun ut albumene *I Tried To Rock You But You Only Roll*, og i 2003 kom albumet *Leona Naess*. 

Næss' siste plate, *Thirteens*, kom ut i 2008/2009. Den inneholder blant annet låter som omhandler farens død, og som i Norge først ble framført under festivalen Føling i fjæra i 2004 på Hankø, der hun som barn ofte tilbragte sommeren. Ekskjæresten Ryan Adams medvirker også på platen. 

## Referanser


## Eksterne lenker
* 
* 
* 
*
Finn Carling

**Finn Carling** (født 1. oktober 1925 i Oslo, død 12. mars 2004) var en norsk forfatter.

## Liv og virke
Finn Carling tok artium som privatist i 1945, studerte psykologi ved Universitetet i Oslo 1945-49, og studerte deretter sosiologi, historie og litteratur ved Howard University i Washington, D.C. 

Carling debuterte i 1949 med *Broen, to noveller med en [[enakter]]*. Finn Carling var født med alvorlig cerebral parese. Han forteller om sin barndom og oppvekst med dette fysiske handikappet i sin selvbiografiske roman *Kilden og muren* fra 1958. Han fulgte opp historien om sitt liv i barneboken *I et rom i et hus i en have* i 1976. I 1988 lagde han en ny selvbiografi, *Gjensyn fra en Fremtid*, hvor han tenker seg at han er blitt gammel og reiser tilbake til da han var ung.

Forfatterskapet går i mange ulike retninger og sjangre. Både i den tidligste og den siste delen av forfatterskapet velger han ofte fabelen. Han har skrevet sakprosa og dokumentarlitteratur med litterære kvaliteter om flere minoriteter: blinde, homofile. Både i sakprosa og skjønnlitteraturen er *annerledeshet* et gjennomgående tema, ofte med bakgrunn i hans egne erfaringer.

Den alvorlige sykdommen påvirket hans liv helt fra da han var et lite barn. Til tross for dette maktet han å leve et normalt liv og opprettholde en stor kunstnerisk produksjon. I sitt arbeid gjorde han det avvikende til noe alminnelig. 

Han var nestleder i Den norske Forfatterforening 1966–68, og var statsstipendiat fra 1971.
## Bibliografi

## Priser og utmerkelser
* 1970 &ndash; Riksmålsprisen
* 1976 &ndash; Gyldendals legat
* 1986 &ndash; Doblougprisen
* 1987 &ndash; Aschehougprisen
* 1992 &ndash; Human-Etisk Forbund: Humanistprisen
* 1999 &ndash; Norsk kulturråds ærespris

## Referanser


## Eksterne lenker
* 
* NRK: Lydfiler med Finn Carling
* Finn Carling hos Gyldendal Norsk Forlag
* Finn Carling i Dagbladet Forfatter
* Digitaliserte bøker av Carling i Nasjonalbiblioteket.
1779

## Begivenheter
* 14. februar – James Cook blir drept av de innfødte på Hawaii.

## Fødsler
*21. februar – Friedrich Karl von Savigny, tysk jurist (d. 25. oktober 1861)
*21. september – Herman Wedel-Jarlsberg, norsk adelsmann og politiker (d. 1840)
*29. desember – Tommaso Bernetti, italiensk kardinal (d. 21. mars 1852)

## Dødsfall
*14. februar – James Cook.
*22. november – Frederik Arentz, biskop i Bjørgvin bispedømme 1762&ndash;1774 (f. 1702)
1678

## Fødsler
* 4. mars – Antonio Vivaldi, italiensk komponist (d. 1741)
* 3. mai - Amaro Pargo, spansk pirat, sjøkaptein, navigatør og marinehelt (d. 1747)
1677

## Dødsfall
* 9. januar – Aernout van der Neer, nederlandsk tegner og landskapsmaler (f. 1603)
* 21. februar – Baruch de Spinoza, nederlandsk filosof (f. 1632)
* Fet-Mats - kallenavnet på Mats Israelsson, en ung gruve-arbeider
1676

## Begivenheter
* Den første norske dårekiste eller "dollhus" blir opprettet i Bergen.
* 29. januar – Feodor III blir tsar av Russland.
*25. mai–26. mai – Gyldenløvefeiden starter med et sjøslag ved Bornholm

## Fødsler
* 26. august – Robert Walpole, britisk politiker som var den første som bar tittelen *prime minister* (d. 1745)

## Dødsfall
* 29. januarjul./8. februargreg. – Aleksej I av Russland, tsar av Russland fra 1645 (f. 1629)
1675

## Begivenheter
*28. juni – Slaget ved Fehrbellin
* Store deler av Northampton i England ble ødelagt i en bybrann.

## Fødsler
*27. september – Dorothea Krag, dansk generalpostmester (d. 1754)
1674

## Begivenheter
* 21. mai – John Sobieski blir valgt til konge av Polen.

## Fødsler
*2. august – Filip II av Orléans, fransk prins (d. 1723)
1673

## Hendelser
*Jarlsberg blir et grevskap for Peder Schumacher Griffenfeld.
*6. juli &mdash; Franske tropper erobrer byen Maastricht.
*9. august &mdash; Nederlandske styrker ledet av admiral Cornelis Evertsen de Jonge gjenerober New York.
*30. august &mdash; Leopold I, Spania, Nederland og luteranere går sammen i en anti-fransk pakt.
*11. november &mdash; Polen-Litauen slår Det ottomanske riket i slaget ved Khotyn.

## Fødsler
*16. november &mdash; Aleksandr Danilovitsj Mensjikov, russisk general (d. 1729)
*30. desember &mdash; Ahmed III, sultan av Det osmanske riket (d. 1736)

## Dødsfall
*17. februar &mdash; Molière, fransk forfatter (f. 1622)
*Mai &mdash; Johann Bach, tysk komponist (f. 1604)
*25. juni &mdash; D'Artagnan, fransk musketer (f. 1611)
*Desember &mdash; Rombout Faydherbe, flamsk maler (f. 1649)
*13. desember &mdash; Pedro Nuño Colón de Portugal, visekonge i Ny-Spania (f. 1615)
*31. desember &mdash; Oliver St John, engelsk politiker (f. 1598)
1672

## Begivenheter
*Saturns måne Rhea blir oppdaget.

## Fødsler
* 9. juni – Peter den store, tsar i Russland (d. 1725)
* Ukjent dato – Johan Robeck, svensk katolsk prest og forfatter (d. 1735)

## Dødsfall
1671

## Begivenheter
*Larvik får bystatus

## Fødsler
* 14. juni – Tomaso Albinoni italiensk komponist (d. 1751) 
*5. desember – Joseph Clemens av Bayern, erkebiskop av erkebispedømmet Köln (d. 1723)
1670

## Begivenheter
*Hudson's Bay Company dannes, et av verdens eldste selskaper som fortsatt er aktivt
* 26. mai – Karl II av England og Ludvig XIV av Frankrike undertegner Dover-traktaten i Dover, og gjør med dét slutt på konflikten mellom de to landene.

## Dødsfall
* 9. februar – Frederik III, konge av Danmark og Norge 1648–1670.
1669

## Begivenheter
* Juli – Etter 400 års drift holder Hansaforbundet dets siste offisielle møte i Lübeck.

## Dødsfall
*4. oktober – Rembrandt van Rijn, nederlandsk maler, (f. 1606)
*24. oktober – William Prynne, engelsk politiker, (f. 1600) 
*9. desember – Klemens IX, italiensk pave, (f. 1600)
1666

## Begivenheter
*16. januar Frankrike erklærer England krig
*2. september starter den store bybrannen i London som legger nesten hele byen i aske.

## Fødsler
*6. september – Ivan V, russisk tsar (d. 1696)

## Dødsfall
*15. august – Johann Adam Schall von Bell, tysk misjonær (f. 1592)
1664

## Begivenheter
* 12. mars – New Jersey blir britisk koloni.

## Fødsler
* Christian Reisen, norsk signetstikker (d. 1711)

## Dødsfall
* 14.–20. februar – Corfitz Ulfeldt, dansk politiker (f. 1606)
1668

## Begivenheter
*Piraten Henry Morgan angriper byen Portobelo i Panama.
*13. februar Spania anerkjenner Portugal som en selvstendig stat.
*Russland får sitt første flagg
1667

## Begivenheter
* 30. januar – tredveårskrigen mellom Polen og Russland er slutt og med Andrussovotraktaten, Polen avstår Smolens, Kyiv og den del av Ukraina som ligger øst for Dnepr
* 27. april – John Milton selger rettighetene til *[[Paradise Lost]]* for 10 pund.

## Dødsfall
*Barbro Osmundsdatter
1663

## Begivenheter
*Den fredløse prestesønnen Kristoffer Jensson på Flågåstad (Lesja) ble henrettet for drap (se Staby-familien)
1662

## Begivenheter
*1. februar Den kinesiske piraten Koxinga erobret øya Taiwan etter en 9 måneder lang beleiring.

## Fødsler
Marie Louise, dronning av Spania (d. 1689)

## Dødsfall
1661

## Begivenheter
* 24. august – Bondeopprøreren Rasmus Ingebrigtsson Myklebust ble dømt til livsvarig straffarbeid

## Fødsler

*6. november –Karl II av Spania, spansk konge (d. 1700)

## Dødsfall
*5. februar – Shunzhi, kinesisk keiser (Qing-dynastiet) (f. 1638)
1660

## Begivenheter
*1. januar – Samuel Pepys starter arbeidet med sin berømte dagbok.
* 6. februar – Bjelkefeiden: slaget ved Borge kirke mellom svenske og dansk-norske styrker.
* 23. februar – Karl XI blir konge av Sverige.
* 29. mai – Ved restaurasjonen i England blir Karl II innsatt som konge.
* Norge vinner tilbake Trondhjems len fra Sverige.
* Eneveldet ble innført i Danmark-Norge.

## Fødsler
*24. mars – Filippo Antonio Gualterio, kardinal i Den katolske kirke (d. 1728)
*25. september – Waldemar Løvendal, dansk-norsk adelsmann og stattholder i Norge fra 1710 til 1712 (d. 1740)

## Dødsfall
*6. august – Diego Velázquez, spansk maler, (f. 1599)
*6. desember – Vincenzo Costaguti, italiensk kardinal, (f. 1612)
*13. februar– Karl X Gustav, svensk konge
1659

## Begivenheter
*4. februar – Slaget om Halden: Svenske styrker angriper Halden for andre gang i Bjelkefeiden, og blir slått av de dansk-norske styrkene.
*18. august – Preben von Ahnens felttog til Nasa lykkes med å brenne ned de svenske sølvgruvene i Lappland.
*29. oktober – Øresundslaget: Styrker fra Nederland og Danmark-Norge bryter den svenske sjøblokaden av København.

## Fødsler
*ukjent dato – Anne Clausdatter, norsk forretningskvinne (d. 1713)

## Dødsfall
* 7. november – Jens Bjelke, kansler i Norge fra 1614 til 1648 (f. 1580)
Sepsis

**Sepsis** (fra gresk Σῆψις; forråtnelse), også kalt **blodforgiftning**, er en alvorlig tilstand som kan følge ulike former for infeksjoner, og som normalt er livstruende uten behandling. Sepsis er en betennelsestilstand i blodet og flere av kroppens organer, som medfører alvorlige komplikasjoner. Dersom forgiftningen ikke blir identifisert og behandlet raskt, kan den føre til alvorlig sykdom og til slutt død. Sepsis vil normalt behandles med væsketerapi, oksygentilskudd eller antibiotika rett i blodet. Pasienter som mottar behandling vil normalt overleve og bli friske uten varige men.

## Se også
* Prøvetaking for mikrobiologisk diagnostikk.
* Septisk sjokk

## Referanser


## Eksterne lenker
*
Statsminister

**Statsminister** er tittelen til regjeringssjefen i Norge, Sverige og Danmark. Statsministeren er det fremste medlemmet av regjeringen og har ansvaret for å samordne og lede arbeidet i regjeringen.

Utenfor Skandinavia har regjeringssjefen andre titler enn statsminister, men de oversettes gjerne til statsminister. Eksempel er førsteminister (finsk: pääministeri) i Finland, prime minister (blant annet i Storbritannia), Forbundskansler (blant annet Tyskland), ministerpresident, førsteminister (fransk: premier ministre) i Frankrike, rådspresident (italiensk: presidente del consiglio) i Italia og regjeringspresident (spansk: presidente del gobierno) i Spania.

I Tyskland brukes betegnelsen Staatsminister om enkelte parlamentariske statssekretærer på forbundsstatsnivå, for eksempel *statsminister hos forbundskansleren*, og om regjeringsmedlemmer på forbundsstatsnivå i Bayern, Hessen, Rheinland-Pfalz og Sachsen.

I Danmark hadde regjeringssjefen tittelen premierminister 1848–1855 og *konseilspræsident* 1856–1918.

## Referanser


## Se også
* Norges statsminister
* Liste over Norges statsministre
* Premierminister
Clyde Tombaugh

**Clyde William Tombaugh** (1906–1997) var en amerikansk astronom som 18. februar 1930 oppdaget den tidligere planeten Pluto, som etter 24. august 2006 er klassifisert som en dvergplanet. Selv om han er best kjent for å oppdage Pluto, det første objektet oppdaget i det som senere skulle bli identifisert som Kuiperbeltet, oppdaget han også mange asteroider. Han drev også seriøs vitenskapelig forskning av uidentifiserte flygende objekter.
 
## Referanser


## Eksterne lenker
*